Kate Henshaw tí a tún mọ̀ sí Kate Henshaw-Nuttall ( wọ́n bi ní ọjọ́ kọkàndínlógún, oṣù keje, ọdún 1971) jẹ́ gbajúmò eléré-orí ìtàgé. Ní ọdún 2008, ó gbégbá orókè ní African Movie Academy Award fún ẹ̀dá ìtàn tí ó dára jù lọ nínú eré Stronger Than Pain. Kate Henshaw jẹ́ ọmọ bíbí Ìpínlẹ̀ Cross River, òun sì ni àkọ́bí nínú ọmọ mẹ́rin tí òbí rẹ̀ bí. Ó lọ sí St Mary Private school ní Ajele, ní ìpínlè Èkó, lẹ́yìn èyí ni ó lọ sí Federal Government Girls College ní Calabar. Ó lo ọdún kan ni Ilé Ẹ̀kọ́ gíga, yunifásítì Calabar, níbi tí ó ti kọ́ ẹ̀kọ́ àtúnṣe, ó sì kó ìmọ̀ "Medical Microbiology" ni ilé ìwé Medical Lab Science , LUTH, ní ìpínlè Èkó. Henshaw tí ṣiṣẹ́ rí ní Bauchi State General Hospital, kí ó tó di eléré orí ìtàgé, ó ti ṣiṣẹ́ gẹ́gẹ́ bí í àwòṣe ènìyàn, tí ó sì ṣe oríṣiríṣi ìpolówó lórí ẹ̀rọ amóhùnmáwòrán, ọ̀kan lára wọn ni "Shield" , èròjà òórùn tó dára.